Etter bestemmelse i matrikkelforskriften § 25 kan rekvirenten når det foreligger særlige grunner, søke om at en ny matrikkelenhet blir opprettet før oppmålingsforretning er fullført, jf. matrikkelloven § 6 andre ledd. Før enheten blir opprettet, skal kommunen sette en frist for når oppmålingsforretningen skal være fullført. Utgangspunktet her er innen 2 år, og i rapporten fremgår det fordelt på fylke og kommuner hvor mange matrikkelenheter hvor fristen ikke er overholdt. Oppfølging av utsatte forretninger er viktig av hensyn til rekvirenter som har betalt for en tjeneste fra kommunen som de ikke har fått levert. Videre er risiko for framtidige eiendomstvister høy når nye eiendomsgrenser ikke umiddelbart blir merket og målt nøyaktig inn. Matrikkelenheter med ikke fullførte oppmålingsforretninger (MUF) .